**Proizvodi strukturirani pomoću izloženosti kapitala riziku imaju potencijal za značajno više prinose nego konvencionalni instrumenti koji počivaju na kamatnoj stopi, ali zauzvrat nude preuzimanje kapitalnog rizika povezanog s osnovnom imovinom. Postoji mogućnost da dio ili cjelokupan inicijalni uloženi kapital bude izgubljen. Ovaj strukturirani proizvod posebno je kompleksan za građanstvo kao ulagače (podrobna objašnjenja su na stranicama 8. i 9.).**

**PARTIALLY CAPITAL PROTECTED NOTE**

**Izdavatelj: SG Issuer (Base prospectus website: http://prospectus.socgen.com/disclaimer-page/redirect/26/)**



KATEGORIJA RIZIKA PROIZVODA: **2**

Kategorizacija rizika je interni pokazatelj rizika Privatnog bankarstva Societe Generale (vidi objašnjenje ispod).

|  |  |  |  |  |  |
| --- | --- | --- | --- | --- | --- |
| **Kategorija rizika** | **0 Najniži rizik** | **1 Niski rizik** | **2 Srednji rizik** | **3 Visok rizik** | **4 Najviši rizik** |
| **Gubitak** | Postoji 95% vjerojatnosti da vrijednost proizvoda neće deprecirati za godinu dana. | Postoji 95% vjerojatnosti da proizvod neće izgubiti više od 5% svoje vrijednosti za godinu dana. | Postoji 95% vjerojatnosti da proizvod neće izgubiti više od 15% svoje vrijednosti za godinu dana. | Postoji 95% vjerojatnosti da proizvod neće izgubiti više od 30% svoje vrijednosti za godinu dana. | Postoji najmanje 5% vjerojatnosti da će proizvod izgubiti više od 30% svoje vrijednosti za jednu godinu. |

Ulagači trebaju biti svjesni da su u proizvodu sadržani i drugi rizici koji nisu uključeni u ovaj *scoring* rizika, već su opisani na sljedećim stranicama. Ulagači trebaju razmotriti i razumjeti sve rizike prije nego odluče investirati.

Ovaj sažetak uvjeta pokušaj je da se identificiraju i prezentiraju svi relevantni rizici za ulagače. Međutim, ulagači trebaju biti svjesni da je proizvod izdan u sklopu Izdavateljeva programa koji podliježe obvezi objave prospekta i druge dokumentacije. Prospekt i dopunska dokumentacija sadrže pojedinosti o svim aspektima ponude i mogu sadržavati i relevantne informacije o proizvodu koje nisu sadržane u ovom sažetku uvjeta. Ulagači bi trebali razmotriti proizvod u svjetlu svih relevantnih informacija sadržanih u sažetku uvjeta, prospektu, konačnim uvjetima ili dodatku kojime se određuje cijena, kao i u svim drugim dokumentima Izdavatelja o ovom proizvodu. Ti dokumenti dostupni su na zahtjev kod Vašeg privatnog bankara.

**CILJNA SKUPINA ULAGAČA:** Ulagači s apetitom za visokorizična ulaganja, koji žele visok prinos i koji si mogu priuštiti gubitak glavnice.

|  |
| --- |
| **SAŽETAK GLAVNIH KARAKTERISTIKA**(više pojedinosti o glavnim karakteristikama na stranicama 4. do 6.) |
| **Dospijeće** | 5 godina Ulagač prima na znanje da može zadržati proizvod do dospijeća. U slučaju otkupa prije dospijeća, iznos otkupa može biti manji od nominalnog iznosa, ovisno o tržišnim uvjetima u vrijeme otkupa. |
| **Valuta** | **USD** |
| **Osnova** | Osnovu čini:Solactive Big Data Europe Low Volatility AR5% Index SOBDESGA |
| **Sudjelovanje** | **150%** pozitivne izvedbe Osnove na konačni datum vrednovanja  |
| **Glavnica**  | **95% zajamčena na dospijeću podložna riziku izdavatelja.**Izdavatelj ne jamči/ne garantira za uloženu glavnicu za životnog vijeka proizvoda. |
| **Tip plasmana** | Privatni plasman (vidi odjeljak «Uvjeti prodaje» na stranici 6.) |
| **Izdavatelj / Izdavateljev jamac/garant** | SG Issuer - Moody’s A2, S&P A (Société Générale SA - Moody’s A2, S&P A). Izdavatelj i Jamac/Garant pripadaju istoj grupi. Ulagači preuzimaju kreditni rizik Izdavatelja i/ili Jamca/Garanta, ako potonji postoji. |
|  |  |

**PARTIALLY CAPITAL PROTECTED NOTE**

**OPIS PROIZVODA**

Osnovu čini:

Solactive Big Data Europe Low Volatility AR5% Index SOBDESGA

**SCENARIJ KAKAV JE PREDVIDIO ULAGAČ**

Porast ili manje smanjenje osnove.

**PREDNOSTI I NEDOSTACI\***

|  |
| --- |
| **PREDNOSTI** |
| * Proizvod dozvoljava ulagaču da koristi od 150% povećanja osnove na konačni datum vrednovanja.
 | * Potencijalni visoki povrat na dospijeću.
 |
| **NEDOSTACI** |
| * Proizvod će se po cijeni od 95% nominale u slučaju pada osnove većeg od 5% moći otkupiti samo na dospijeću ( podložno riziku izdavatelja ).
 | * Isplata na Datum dospijeća vrlo je osjetljiva na malu varijaciju cijene Osnove ako se ona nalazi oko Zaštitne granice na Konačni datum vrednovanja.
 |
| * U slučaju otkupa prije Datuma dospijeća, ulagači mogu izgubiti cjelokupnu investiciju ili neki njezin dio. Ovaj gubitak ne mora biti poznat da Početni datum.
 | * Ulagači ne dobivaju dividendu od Osnove.
 |
| * Ulagači snose kreditni rizik Izdavatelja i/ili Izdavateljeva jamca /garanta.
 |  |

***\*******Ulagač je pažljivo pročitao informacije u odlomku “Čimbenici rizika” ovog proizvoda navedene u sažetku uvjeta i u prospektu (ako postoji).***

|  |
| --- |
| **MEHANIZAM (Svaki mehanizam podložan je kreditnom riziku Izdavatelja i/ili Izdavateljeva jamca/Garanta)** |
| Ako Zaključna cijena Osnove na konačni datum vrednovanja bude jednaka ili viša od 100% Opcijske cijene, tada ulagač dobiva 100% uložene nominale i 150% izvedbe osnove. |
| Ako Zaključna cijena Osnove na konačni datum vrednovanja bude strogo manja od 100% Opcijske cijene i jednaka ili viša od 95% Opcijske cijene tada ulagač dobiva $$Denominacija x [ 100\% + (1 - Zaključna cijena Osnove / Opcijska cijena ) ]$$  |
| Na konačni datum vrednovanja, ukoliko cijena Osnove bude strogo manja od 95% Opcijske cijene tada ulagač dobiva 95% uložene nominale. |

 **PARTIALLY CAPITAL PROTECTED NOTE**

**OČEKIVANA DOBIT I GUBITAK - primjeri**

**Primjer 1: Nepovoljan scenarij**

* Zaključna cijena Osnove je strogo niža od Zaštitne granice (95% Opcijske cijene;) na Konačni datum vrednovanja, te Ulagač dobiva 95% inicijalne nominale na Konačni datum vrednovanja, koja se plaća na Datum dospijeća.

 

100%

95%

**Primjer 2: Povoljan scenarij - Manje smanjenje Osnove ( Na Datum dospijeća, dobitak na glavnicu \*)**

Zaključna cijena Osnove je jednaka ili viša od 95% Opcijske cijene, ali ispod 100% opcijske cijene na konačni datum promatranja, Ulagač dobiva inicijalnu nominalu i umanjenu za vrijednost smanjenja Osnove na konačni datum promatranja.

 ****

100%

95%

**Primjer 3: Povoljan scenarij - Povećanje Osnove**

Zaključna cijena Osnove je jednaka ili viša od 100% opcijske cijene na konačni datum promatranja, Ulagač dobiva inicijalnu nominalu i 150% povećanja apsolutne vrijednosti povećanja Osnove na konačni datum promatranja.

 

100%

95%

 ***Primjeri su prezentirani samo u ilustrativne svrhe. Oni ne jamče buduće rezultate proizvoda.***

***\*Bez ikakvih poreza***

***Koncepti «glavnice» i «uložene glavnice» korišteni u ovom dokumentu odnose se na vrijednost Denominacije na Početni datum.***

**PARTIALLY CAPITAL PROTECTED NOTE**

**STRUKTURIRANI PROIZVOD**

Strukturirani proizvod je investicijski alat razvijen od nekoliko financijskih instrumenata. On kombinira jednu ili više vrsta financijske imovine kao što su vlasnički udjeli, valute, kamatne stope, (...) i može se konstruirati pomoću različitih vrsta opcija.

**PARTIALLY CAPITAL PROTECTED NOTE TIP STRUKTURIRANOG PROIZVODA –** Ulagači snose kreditni rizik Izdavatelja i/ili Izdavateljeva Jamca/Garanta. Proizvod predstavlja rizik gubitka otkupa inicijalno uložene glavnice za života proizvoda. Na Datum dospijeća strukturirani proizvod sa djelomičnom zaštitom glavnice jamči isplatu dijela uložene glavnice. Glavni rizik povezan s ovakvim tipom proizvoda jest rizik gubitka glavnice, vezan uz fluktuacije tržišta na više ili na niže. Postoji mogućnost da dio ili cjelokupna uložena glavnica propadne. Glavnica nije zajamčena u slučaju prijevremenog raskida prije dospijeća.

|  |
| --- |
| **GLAVNE ZNAČAJKE** |
| **Izdavatelj** | SG Issuer sa sjedištem u Luxembourg 33, boulevard du Prince Henri L-1724. Podliježe superviziji Commission de Surveillance du Secteur Financier “CSSF”. Ne postoji rejting Izdavatelja. Jurisdikcija: sudovi Engleske |
| **Izdavateljev Jamac/Garant** | Societe Generale (A2 : Moody's / A : Standard & Poor's)\*\* Kreditni rejting u ovom dokumentu vrijedi na datum izdavanja ovog dokumenta. Kreditni rejting Jamca/Garanta (ako postoji) ne treba smatrati indikacijom budućeg kreditnog rejtinga Jamca/Garanta, jer podliježe fluktuacijama tijekom životnog vijeka proizvoda.Kod vanjskih Izdavatelja: Kreditni rejting Izdavatelja i/ili njegovog eventualnog Jamca/Garanta na Početni datum, jednak je ili viši od kreditnog rejtinga Société Générale kod najmanje jedne velike rejting agencije (Standard &Poor's ili Moody's). Taj se rejting ne smatra indikacijom budućeg kreditnog rejtinga Izdavatelja i/ili Jamca/Garanta (ako postoji), jer podliježe fluktuacijama tijekom životnog vijeka proizvoda. |
| **Distributer** |  |
| **Pravna priroda** | Dužnički instrument (dug višeg reda prvenstva) |
| **Valuta** | USD |
| **Nominal****a** | 3.000.000 USD i.e. 3.000 vrijednosnih papira |
| **Denominacija** | USD 1,000 i.e. 1 vrijednosni papir |
| **Minimalni iznos trgovanja** | USD 10,000 i.e. 10 vrijednosnih papira |
| **Početni datum** | 30.3.2021. |
| **Inicijalni datum vrednovanja** | 30.3.2021. |
| **Datum izdanja** | 8.4.2021. |
| **Konačni datum vrednovanja**  | 30.3.2026. |
| **Datum dospijeća** | 6.4.2026. |
| **Cijena izdanja** | 100% Denominacije |
| **Osnova** |  |
| **Osnova** | Valuta | Bloomberg Ticker  | Stock Exchange | Opcijska cijena | Zaštitna granica |
| Solactive Big Data Europe Low Volatility AR5% Index  | EUR | SOBDESGA | Euronext Paris | 103,69 | 98,5055 |
| **Opcijska cijena** | Zaključna cijena Osnove na Inicijalni datum vrednovanja |
| **Zaštitna granica** | 95% Inicijalne Osnove (na Europski način, detaljno promatrano) |
| **Sudjelovanje**  | 150% |
| **Ograničenje** | Nema ga |
| **Otkup na Datum dospijeća** | • Ukoliko na Konačni datum promatranja, Zaključna cijena Osnove bude na ili iznad 100% Opcijske cijene, otkup će biti jednak :**Denominacija x [ 100% + Sudjelovanje \*(Zaključna cijena Osnove / Opcijska cijena - 1) ]**Plaća se na Datum dospijeća (namira u gotovini)• Ukoliko na Konačni datum promatranja, Zaključna cijena Osnove bude ispod 100% Opcijske cijene i na ili iznad 95% Opcijske cijene (Zaštitna granica ) otkup će biti jednak :**Denominacija x [ 100% + (1 - Zaključna cijena Osnove / Opcijska cijena ) ]**Plaća se na Datum dospijeća (namira u gotovini)• Ukoliko na Konačni datum promatranja, Zaključna cijena Osnove bude strogo ispod 95% Opcijske cijene (Zaštitna granica ) otkup će biti jednak :**Denominacija x 95%**Plaća se na Datum dospijeća (namira u gotovini)Gdje jeZaključna cijena Osnove zaključna cijena Osnove na Konačni datum promatranja.*Namirenje: Ulagača se otkupljuje u gotovini.* |
| **Agent za izračun** | Societe Generale SA |
| **Platni agent** | Société Générale Bank & Trust, 11 avenue Emile Reuter, 2420 Luxembourg, Luxembourg |
| **Kotacija** | Nema |
| **Likvidnost za životnog vijeka proizvoda** | Ako je raspoloživi volumen dostatan, u normalnim tržišnim uvjetima dnevni raspon između ponude i potražnje kotirat će Izdavatelj za čitavog životnog vijeka proizvoda uz raspon od 1,00%.Ako je traženi volumen trgovanja prevelik u svjetlu likvidnosti Osnovne imovine ili je volatilnost abnormalno visoka, dotični Agent za izračun ima pravo po vlastitoj diskreciji proširiti raspon ponude i potražnje.Raspon između ponude i potražnje proizvoda uključuje i akumuliranu kamatu na koju Ulagač ima pravo. Na datum kreditnog događaja u vezi s Izdavateljem i/ili njegovim Jamcem/Garantom, ili oko tog datuma, a za vrijeme životnog vijeka proizvoda, njegova likvidnost može biti privremeno obustavljena. |
| **Sporazum o radnim danima u svrhu plaćanja** | Nakon plaćanja radni dan, u skladu s ISDA |
| **Radni dan u svrhu plaćanja** | London, u skladu s ISDA |
| **Mjerodavno pravo** | Englesko pravo |
| **Ograničenja prodaje**  | Ovaj dokument ne predstavlja ponudu za prodaju vrijednosnih papira u Sjedinjenim Američkim Državama. Vrijednosni papiri se ne mogu nuditi niti prenositi u Sjedinjenim Američkim Državama bez registracije ili oslobođenja od registracije prema Zakonu o vrijednosnim papirima SAD-a iz 1933. godine (*US Securities Act 1933*) s pripadajućim izmjenama i dopunama. Uz određene iznimke, vrijednosni papiri se ne mogu nuditi, prodavati niti dostavljati „osobama iz SAD-a“.Za detaljne informacije o ograničenjima ponude i prodaje koja vrijede za vrijednosni papir Ulagač je pozvan konzultirati ponudbenu dokumentaciju vrijednosnih papira. Smatra se da su osobe koje dođu u posjed ovog dokumenta isti pročitale te da se pridržavaju ograničenja prije bilo kakve odluke o ulaganju.*Navedena ograničenja ne predstavljaju konačan popis zemalja u kojima se proizvod ili njegova Osnova smiju stavljati na tržište; u drugim zemljama mogu postojati i dodatna ograničenja.* |
| **ISIN šifra/kod** | XS2278391714 |
| **Objava procjene** | Ulagač može zatražiti od Privatnog bankarstva e banke procjenu u skladu sa svojom procjenom. |
| **Dvostruka procjena** | NE |
| **Uvjeti prodaje** | Sadržaj ovog dokumenta nije podnesen nijednom regulatoru niti ga je ijedan regulator odobrio. Prije bilo kakve odluke o ulaganju, ulagaču se savjetuje da se upozna s čitavim dokumentom i prospektom (ako postoji) te da u slučaju pitanja konzultira vanjske savjetnike.  |
| **Naknada koja se plaća Distributeru:** | Distributer može dobiti najveću naknadu od 1% godišnje na nominalni iznos plasiranih vrijednosnih papira (izračunano na osnovu inicijalnog i ukupnog životnog vijeka naslova, pa i u slučaju povrata ili prijevremenog otkupa prije Datuma dospijeća)*.* Ova naknada ugrađena je u cijenu prilikom kupnje\*.\* Ulagač može dobiti dodatne informacije od Privatnog bankarstva. |
| **Ulazna naknada** | Nema |
| **Izlazna naknada** | Nema |
| **Prijeboj/Namirenje** | Euroclear bank S.A/N.V. / Clearstream Banking |
| **Oporezivanje** | Ulagač mora biti svjestan da sva plaćanja po vrijednosnim papirima podliježu mjerodavnim poreznim zakonima i propisima, kao i drugim mjerodavnim zakonima i propisima kako je dalje opisano u prospektu vrijednosnog papira koji se može dobiti od Izdavatelja.Distributer, bilo u svojstvu banke ili distributera vrijednosnog papira, ne odgovara za poreze koji se duguju ili mogu u budućnosti biti dugovani kao rezultat Ulagačevog stjecanja, vlasništva ili prijenosa nekog vrijednosog papira, ili kao rezultat plaćanja ili dostave iznosa otkupa po nekom vrijednosnom papiru.Ulagač naročito treba snositi sve poreze na financijske transakcije koji se primjenjuju na vrijednosni papir i/ili njihovu osnovu (kao što su npr. francuski, talijanski ili portugalski porezi na financijske transakcije), a posebice u slučaju fizičke dostave Osnove na koju se obračunava takav porez, koji plaća Distributer (ili neki drugi financijski posrednik) a u konačnici - Ulagač. Ulagač se obvezuje odmah naknaditi Distributeru (i) sve poreze koje Distributer treba platiti, odbiti ili obustaviti i/ili (ii) sve iznose koje je Izdavatelj ili posrednik odbio ili obustavio (ili ih je Distributer platio istima) u svrhu plaćanja poreza u vezi s vrijednosnim papirima.Lokalni uvjeti, ako postoje, mogu biti navedeni u posebnim upozorenjima po jurisdikcijama na kraju ovog dokumenta. |
|  |  |
| **PRAVNE NAPOMENE I POSEBNA UPOZORENJA** |

|  |
| --- |
| Ovaj dokument u Republici Hrvatskoj distribuira OTP BANKA d.d ., Domovinskog rata 61, 21000 Split, OIB: 52508873833 , Odjel privatnog bankarstva OTP BANKA d.d, hrvatska kreditna institucija osnovana po pravu Republike Hrvatske, kontrolirana i supervidirana od strane Hrvatske narodne banke (HNB) i Hrvatske agencije za nadzor financijskih usluga (HANFA). Dodatne pojedinosti dostupne su na zahtjev ili se mogu naći na lokaciji [www.otpbanka.hr](http://www.otpbanka.hr)OTP BANKA d.d . nije provjerila niti se uvjerila u informacije u ovom dokumentu i ne prihvaća nikakvu odgovornost za točnost ili bilo što drugo u pogledu ovih informacija.OTP BANKA d.d., ne prihvaća nikakvu odgovornost niti bilo što drugo u pogledu postupaka koje pokrenu primatelji ovog dokumenta. Hrvatska agencija za nadzor financijskih usluga (HANFA) nije provjerila niti analizirala informacije sadržane u ovom dokumentu.**Predmet uvjeta**Ovaj dokument koji služi u svrhu upisa povjerljiv je i namijenjen isključivo osobi kojoj je dan, te se ne smije komunicirati niti prosljeđivati trećim stranama (osim vanjskih savjetnika pod uvjetom da i oni poštuju obvezu na čuvanje tajnosti) te se bez prethodne pisane suglasnosti Izdavatelja ili Distributera ne smije kopirati ni u cijelosti ni djelomice.Svrha sadržaja ovog dokumenta nije pružiti investicijsku uslugu ili savjet o ulaganju, te ovaj dokument ne predstavlja i ni u kojim okolnostima ne smije se smatrati (bilo u cijelosti ili djelomično) Izdavateljevom ili Distributerovom ponudom, nagovorom, savjetom, osobnom preporukom ili pozivom na stavljanje ponude za kupnju, upis ili prodaju investicijske usluge ili jednog ili više financijskih proizvoda navedenih u ovom dokumentu, kao niti pozivom na ulaganje u kategoriju imovine navedenu u ovom dokumentu. Informacije navedene u ovom dokumentu ne mogu se smatrati investicijskim, pravnim, poreznim ili računovodstvenim savjetom.**Dokumentacija proizvoda**Privatno bankarstvo banke skreće pažnju ulagačima na činjenicu da je ovaj proizvod izdan u okviru Izdavateljevog programa definiranog u temeljnom prospektu.Ulagači potvrđuju da su prije donošenja odluke o ulaganju pročitali informacije sadržane u detaljnoj dokumentaciji (temeljnom prospektu, konačnim uvjetima ili dodatku kojime se određuje cijena, ili u drugim dokumentima koje je Izdavatelj izdao u vezi s ovim proizvodom. Ta dokumentacija, koja uključuje (ali se ne ograničava na) podatke o povezanim rizicima i usklađenjima, dostupna je besplatno na Izdavateljevoj mrežnoj lokaciji, kao i na zahtjev u prostorijama Odjela privatnog bankarstva OTP banke. Nepredviđene i ugovorom neugovorene izmjene proizvoda za njegova životnog vijeka također su dostupne na Izdavateljevoj mrežnoj lokaciji.**Rizici proizvoda**Podsjećamo na sljedeće:* Ovaj proizvod je rizični investicijski proizvod, alternativa izravnom ulaganju u Osnovnu imovinu.
* Ovaj sažetak uvjeta ne identificira sve rizike (izravne ili neizravne) ili druga razmatranja koja Vam mogu biti značajna prilikom zaključivanja transakcije. Ulagači su prije donošenja odluke o ulaganju pažljivo pročitali odjeljak “Čimbenici rizika” u temeljnom prospektu.
* Ulaganje u samo jednu vrstu financijskog proizvoda može dovesti do prekomjerne izloženosti određenim financijskim rizicima.

Kako bi se pažnja ulagača usmjerila na rizik povezan sa svakim investicijskim rješenjem, Privatno bankarstvo Societe Generale rangiralo je svaki proizvod u skladu sa svojom specifičnom ljestvicom rizičnosti, od najniže kategorije rizika (kategorija 0) do najvišeg rizika (kategorija 4). Kategorizacija rizika je interni pokazatelj rizika Privatnog bankarstva Societe Generale. Ti interni pokazatelji temelje se na rizičnoj vrijednosti (*Value at Risk*) od 95% u 1 godini (VaR). VaR odgovara najvećem iznosu koji bi promatrani portfelj mogao izgubiti u normalnim tržišnim uvjetima u nekom razdoblju, uz danu vjerojatnost (rezultati prošlih razdoblja i simulacije rezultata ne smatraju se pouzdanim pokazateljem budućih rezultata). Ako je 1-godišnji 95%-tni VaR y%, to znači da postoji 95%-tna vjerojatnost da portfelj neće izgubiti više od y% od svoje vrijednosti u jednoj godini.**Teritorijalna ograničenja marketinga**Investicijski proizvodi opisani u ovom dokumentu ne moraju biti dostupni za prodaju ili upis u svim jurisdikcijama ili određenim kategorijama ulagača. Ovaj dokument nije namijenjen distribuciji osobama ili u jurisdikcijama (u) kojima bi takva distribucija bila ograničena ili nezakonita. Odgovornost je svake osobe koja posjeduje ovaj dokument da se informira i pridržava svih mjerodavnih zakona i propisa relevantnih jurisdikcija.Ovaj dokument ni na koji način nije namijenjen distribuciji u ili prema Sjedinjenim Američkim Državama, kao niti osobama iz SAD-a. Financijski proizvodi navedeni u ovom dokumentu ne smiju se distribuirati niti prodavati izravno niti neizravno u ili prema Sjedinjenim Američkim Državama, kao niti osobama iz SAD-a .**Kompetentnost ulagača i prikladnost proizvoda**Ovaj financijski proizvod rezerviran je samo za sofisticirane ulagače upoznate i dovoljno iskusne s ovim tipom proizvoda koji odgovara njihovim investicijskim ciljevima i profilu, te koji imaju mogućnost procijeniti koristi i rizike povezane s proizvodom. Ulagač potvrđuje da je sofisticiran ulagač upoznat i dovoljno iskusan s ovim tipom proizvoda.  Ulagač potvrđuje da ga je njegov referent u Privatnom bankarstvu banke upitao o njegovoj zakonskoj mogućnosti upisa predviđenih proizvoda i usluga te to kompatibilnosti ulaganja s njegovim investicijskim profilom i ciljevima. Ulagač potvrđuje da je prije donošenja odluke o ulaganju pročitao vezanu ugovornu i informativnu dokumentaciju u vezi s relevantnim rizicima. Izdavatelj i/ili Privatno bankarstvo banke ne mogu se držati odgovornima za nikakve posljedice, uključujući i one financijske, nastale kao rezultat Vaših ulaganja i/ili Vaših uputa u vezi s ulaganjima u financijske proizvode zaključene samo na temelju ovog dokumenta.Ulagač izjavljuje da je prije ulaganja u relevantni proizvod konzultirao svoje vlastite neovisne financijske, pravne i porezne savjetnike kako bi pribavio sve financijske, pravne i porezne informacije koje mu omogućavaju procjenu karakteristika i rizika predviđenih proizvoda, kao i njegov porezni tretman u svjetlu njegovih vlastitih okolnosti.Svako ulaganje u proizvode može imati porezne posljedice i važno je znati da Privatno bankarstvo OTP banke ne daje porezne savjete. Razina oporezivanja može varirati u vremenu, te ovisi o individualnim okolnostima ulagača; razine i osnovice za oporezivanje mijenjaju se. Svaki ulagač mora se prije upisivanja proizvoda uvjeriti kod svog vlastitog lokalnog poreznog savjetnika u fiskalni tretman ovog proizvoda.**Opća upozorenja**Informacije o rezultatima proteklih razdoblja sadržane u ovom dokumentu ne jamče buduće rezultate te ne mogu predstavljati pouzdan pokazatelj budućih stvarnih rezultata.Simulacije i primjeri u ovom dokumentu dani su samo u indikativne i ilustrativne svrhe.Povijesni podaci i informacije u ovom dokumentu, uključujući i citirane iskaze mišljenja, dobivene su ili se zasnivaju na vanjskim izvorima koje Privatno bankarstvo banke smatra pouzdanima, ali koji nisu neovisno provjereni te se ne jamči njihova točnost ili potpunost.Privatno bankarstvo banke ne odgovara za točnost, relevantnost ni iscrpnost tih informacija.Privatno bankarstvo banke nema nikakvu obvezu objaviti niti voditi računa o ovom dokumentu u svojim odnosima s klijentima. U najvećoj zakonom dopuštenoj mjeri Privatno bankarstvo e banke ne prihvaća nikakvu odgovornost za bilo kakav gubitak ili štetu, uključujući bez ograničenja, bilo kakve neizravne i posljedične štete nastale od ili u vezi s korištenjem materijala ili informacija sadržanih u ovom dokumentu.Cijena i vrijednost ulaganja i prihod dobiven od njega može se kretati na više i na niže. Promjene inflacije, kamatnih stopa i međuvalutnih tečajeva mogu imati nepovoljan utjecaj na vrijednost, cijenu i prihod od ulaganja izdanih u valuti različitoj od Vaše. Ove informacije mogu se mijenjati ovisno o tržišnim fluktuacijama**Sukob interesa**Societe Generale S.A. i njegova povezana društva mogu s vremena na vrijeme:(i) trgovati vrijednosnim papirima koje izdaju Grupe ili tvrtke navedene u ovom dokumentu ("Povezana društva") ili izvedenicama istih;(ii) imati ili djelovati kao održavatelj tržišta vezano uz navedene vrijednosne papire ili izvedenice istih;(iii) djelovati kao savjetnik, broker ili bankar navedenih Povezanih društava;(iv) biti zastupljeni u upravi navedenih tvrtki ili povezanih društava.Zaposlenici Privatnog bankarstva OTP banke ili s njima povezane osobe mogu s vremena na vrijeme biti na položaju ili imatelji nekog od ulaganja ili povezanih ulaganja navedenih u ovom dokumentu.Kada radnik OTP banke Hrvatska d.d. želi izvršiti ulaganje u svojstvu klijenta, Odjel usklađenosti mora odobriti to ulaganje. |

|  |
| --- |
| **Obrazac zahtjeva**  |

**Molimo popunite ovaj obrazac velikim slovima i vratite ga Vašem privatnom bankaru na njegovu adresu:**

|  |  |
| --- | --- |
| **Privatno bankarstvo OTP BANKA****Jurišićeva 2****10000 Zagreb,** **Hrvatska** **Nalog zaprimio:** | **Privatno bankarstvo OTP BANKA****Domovinskog rata 61****21000 Split****Hrvatska** **Nalog zaprimio:** |

**Ime upisnika:**

**Stalna adresa:**

**Poštanski broj i mjesto:**

**Email/Tel:**

**OIB:**

**Cijena izdanja po vrijednosnom papiru: 100%**

**Naknada za upis ( zaokružiti ):**

**A) 1%**

**B) 0% (članstvo u PB Club+)**

**Denominacija USD 1,000**

**Minimalni iznos trgovanja USD 10,000**

**Broj vrijednosnih papira**

**Ukupan iznos plaćen OTP-u**

**Datum namirenja i opcije**

**Datum dospijeća**

**Za sadašnje klijente:**

**Molimo teretite moj/naš račun broj:**

**IZJAVA**

**(potpisuju sve strane)**

**Potvrđujemo da smo pročitali i razumjeli Definitivne uvjete dane uz ovaj Obrazac zahtjeva.**

**Sukladno tome, zahtijevamo da izvršite gore navedeno ulaganje u naše ime te se obvezujemo dati Odjelu privatnog bankarstva OTP banke slobodna sredstva do roka za upis. (Napomena: polozi učinjeni putem čeka moraju prispjeti dva radna dana prije datuma početka).**

**Razumijemo da Odjel privatnog bankarstva OTP banke ima pravo odbiti zahtjev.**

**Isto tako Odjel privatnog bankarstva ima mogućnost otkazati/odgoditi Početni datum strukturiranog proizvoda ukoliko se ne zadovolje svi nužni uvjeti za plasiranje te će o tome pravovremeno izvijestiti klijenta.**

**Razumijemo da OTP BANKA d.d., Domovinskog rata 61, 21000 Split, Odjel privatnog bankarstva banke nije niti se može smatrati odgovornim zbog odbijanja zahtjeva ili otkaza/odgode Početnog datuma.**

**Prihvaćamo da slobodna sredstva plaćena Odjelu privatnog bankarstva banke prije datuma početka pa sve do tog datuma nose kamatu po standardnoj stopi kojom se ukamaćuju stanja na tekućim / skrbničkim računima Banke. Slično tomu, ako upute za otplatu nisu dane do dana koji pada dva radna dana prije dospijeća investicije, tada će – sve do dana primitka drugih uputa - Odjel privatnog bankarstva transferirati dužni iznos da datum dospijeća na tekući/ skrbnički račun na kojem se ukamaćuju stanja po standardnoj stopi OTP banke.**

**Izjavljujemo da su, po našem saznanju i uvjerenju, sve izjave u ovom Obrascu zahtjeva istinite i potpune. Razumijemo da ovaj Obrazac zahtjeva čini temelj za ugovor između nas i Privatnog bankarstva banke.**

Datum :

Potpis :